***7. Napirendi pont***

***ELŐTERJESZTÉS***

***Felcsút Községi Önkormányzat***

***Képviselő-testületének***

***2016. november 7-i ülésére***

***Előterjesztés címe és tárgya: Az Önkormányzat 2017. évi belső ellenőrzési terve***

***Tárgykört rendező jogszabály:***

***-*** *Magyarország helyi önkormányzatairól szóló 2011. évi CLXXXIX. törvény*

*- az államháztartásról szóló 2011. évi CXCV. tv. (Áht.)*

*- a költségvetési szervek belső kontrollrendszeréről és belső ellenőrzéséről szóló*

*370/2011. (XII. 31.) Korm. rendelet*

***Előterjesztő: Mészáros Lőrinc polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*Magyarország helyi önkormányzatairól2011. évi CLXXXIX. törvény 119 §-a szabályozza a belső kontrollrendszer működtetését. Ezen előírás alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A jegyző köteles gondoskodni továbbá – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belsőellenőrzési standardok figyelembevételével.*

*A belső ellenőrzés jogszabályban meghatározott célja, hogy elősegítse a közpénzekkel történő hatékony, eredményes és szabályszerű gazdálkodást. Az önkormányzatnak/társulásnak, mint gazdálkodó szervnek kötelessége (és egyben érdeke is) ellenőrzési rendszerét kialakítani, működését megszervezni és megállapításait folyamatosan hasznosítani.*

*A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32 § (3) bekezdése úgy rendelkezik, hogy „Társulás esetén a belső ellenőrzési vezető a tárgyévre vonatkozó éves ellenőrzési tervét megküldi a létrehozott költségvetési szerv vezetője és a társulási tanács elnöke részére.”*

*Fenti jogszabály (4) bekezdése szerint az önkormányzatok éves ellenőrzési tervét képviselő-testületnek kell jóváhagynia, a tárgyévet megelőző év december 31. napjáig.*

*A Felcsúti Közös Önkormányzati Hivatalhoz tartozó önkormányzatok esetében a belső ellenőrzési feladat ellátását külső cég végzi, megbízási szerződés alapján. A belső ellenőrzési vezetővel előzetesen egyeztettük a 2017. évre tervezett ellenőrzési feladatokat, melyet előterjesztésemhez mellékeltem.*

*Kérem a Tisztelt Képviselő-testületet, hogy az előterjesztésben foglaltakat szíveskedjen megtárgyalni, és a 2017. évi belső ellenőrzésre tett javaslatot elfogadni szíveskedjen!*

*Felcsút, 2016. november 3.*

***Mészáros Lőrinc***

*polgármester*

***HATÁROZATI JAVASLAT***

***Felcsút Községi Önkormányzat Képviselő-testületének***

***…./2016. (XI.7.) számú határozata***

***Az Önkormányzat 2017. évi belső ellenőrzési terve***

*Felcsút Községi Önkormányzat Képviselő-testülete az önkormányzat 2017. évi belső ellenőrzési tervét a határozat elválaszthatatlan mellékletét képező táblázat tartalma szerint jóváhagyja.*

*Felelős: polgármester*

*Határidő: december 31.*